পানীয় জলের দাবিতে বিক্ষোভ গ্রামবাসীদের

ঝাড়গ্রাম: একে তীব্র গরম, তার উপর গরমের দাবদাহ, আর সেই অবস্থায় ঝাড়গ্রামের বিস্তীর্ণ এলাকায় মিলছেনা জল।

আর এই ইস্যুকে সামনে রেখে এবার পানীয় জলের দাবিতে পঞ্চায়েত অফিসে তালা ঝুলিয়ে বিক্ষোভ দেখালেন গ্রামবাসীরা। বিনপুর দুই নম্বর ব্লকের সন্দাপাড়া গ্রাম পঞ্চায়েতের বাসিন্দারা দীর্ঘদিন ধরেই পানীয় জলের সঙ্কটে ভুগছেন। এলাকায় কল থাকলেও জল পড়েনা, পাশাপাশি টাইমের কলে নিয়মিত মেলেনা জল। ফলে গরমের মধ্যে এলাকায় দেখা দিয়েছে তীব্র জল সংকট।

আরও পড়ুন: নারী সুরক্ষার কথা মাথায় রেখে বিশেষ উদ্যোগ নদিয়াতে

এদিন গ্রামবাসীরা পঞ্চায়েত অফিসে বিক্ষোভ দেখান। পঞ্চায়েত অফিস কর্মীদের বাইরে বের করে গেটে তালা এবং প্ল্যাকার্ড ঝুলিয়ে অফিসের সামনেই বিক্ষোভে ফেটে পরেন গ্রামবাসীরা। বিক্ষোভের জেরে পরিস্থিতি উত্তাল হয়ে ওঠে। সেখানে উপস্থিত হয় বেলপাহাড়ি থানার পুলিশ। তারপরেই পুলিশের আস্বাসে পরিস্থিতি নিয়ন্ত্রণে আসে।

দেখুন অন্য খবর